open-index/open-wikipedia-markdown huggingface dataset:
Lindströminpihvi

**Lindströminpihvi** on ruotsalaislähtöinen tai suomalaislähtöinen ruokalaji. Se valmistetaan samasta mureketaikinasta, josta valmistetaan muun muassa lihapullat, mutta taikinaan lisätään punajuurta ja enemmän sipulia kuin tavallisessa jauhelihamassassa.

Ruokalajin syntyhistoriaan on olemassa kaksi tarinaa: Toinen tarina kertoo, että ruokalajin keksi tukholmalainen Maria Kristiina Lindström 1800-luvulla Regeringsgatanilla Tukholmassa. Hän valmisti mureketaikinan, josta valmisti pihvejä. Hän lisäsi taikinaan punajuurta, joka toi makua ja väriä. Toinen tarina kertoo pietarilaissyntyisestä suomalaisesta luutnantista Henrik Lindströmistä. Hän oli vuonna 1862 istunut ravintolassa ja pyytänyt tarjoilijaa tuomaan seurueelle raa’asta sisäpaistista tehdyn pihvin, joka sisältäisi hienonnettua sipulia, kaprista ja punajuurta.

Kolmas tarina liittyy suomenruotsalaiseen keittiömestari Karl August Lindströmiin, joka oli kotoisin Kangasalalta. Lindström toimi suuriruhtinas Konstantin Konstantinovitš Romanovin kokkina Pietarissa. Väitetään, että Lindström olisi luonut lindströminpihvin reseptin. 

## Lähteet
Rio Grande Mud

**Rio Grande Mud** on ZZ Topin vuonna 1972 julkaistu toinen studioalbumi. Albumi ei saavuttanut juurikaan huomiota, mutta toisin kuin edeltäjänsä *[[ZZ Top's First Album]]*, albumi pääsi Billboard 200 -albumistalla sijalle 104. Albumi on saanut nimensä Rio Grande -joesta, joka sijaitsee Yhdysvaltojen ja Meksikon rajalla. Rio Grande tarkoittaa suomen kielellä suurta jokea.

Kappale ”Francine” julkaistiin singlenä ja se nousi Yhdysvalloissa listan sijalle 69. Kappale ”Just Got Paid” ei koskaan julkaistu singlenä, mutta se soitetaan usein live-esiintymisissä ja on ollut yhtyeen kolmella kokoelma-albumilla. Kappale on yhtyeen laulaja-kitaristi Billy Gibbonsin ja Rio Grande Mudin tuottaja Bill Hamin käsialaa.

Albumi uudelleenmiksattiin CD:ksi vuonna 1987. Tämän vuoksi koko albumia ei ole saatavilla CD:nä alkuperäismiksausten kera. Kyseisessä miksauksessa kappaleiden pituudet ovat hieman erimittaiset kuin alkuperäisessä, mutta esimerkiksi kappaleen ”Just Got Paid” uudelleenmiksattu versio on peräti 40 sekuntia lyhyempi kuin alkuperäismiksattu versio. Kaikki kappaleet, paitsi ”Mushmouth Shoutin”, ”Apologies to Pearly” ja ”Down Brownie” ovat saatavilla alkuperäismiksauksen kera CD:nä kokoelma-albumilla *[[Chrome, Smoke & BBQ]]*.

## Kappaleet
**A-puoli**
# 
# 
# 
# 
# 

**B-puoli**
# 
# 
# 
# 
# 

## Singlet

## Kokoonpano
### ZZ Top
* Billy Gibbons &ndash; soolokitara, slidekitara, huuliharppu, laulu
* Dusty Hill &ndash; bassokitara, laulu kappaleissa ”Francine” ja ”Chevrolet”
* Frank Beard &ndash; rummut
### Vierailijat
* Pete Tickle &ndash; akustinen kitara kappaleessa ”Mushmouth Shoutin’”

## Julkaisut
### Painokset
Lähde:

## Lähteet
Maren Eggert

**Maren Eggert** (s. 30. tammikuuta 1974) on saksalainen näyttelijä. Hän syntyi Hampurissa ja opiskeli vuosina 1994–1998 Münchenin Otto Falckenberg -koulussa.

Eggert on esiintynyt muun muassa *Tatort*-sarjassa. Lisäksi hänellä on ollut rooleja elokuvissa, joihin lukeutuvat *Die Apothekerin* (1997) ja *Das Experiment* (2001).

Eggert on lisäksi teatterinäyttelijä.

## Aiheesta muualla
*
Nora Tschirner

**Nora Marie Tschirner** (s. 12. kesäkuuta 1981 Berliini, Saksa) on saksalainen näyttelijä. Hän on esiintynyt muiden muassa elokuvissa *[[Soloalbum]]* (2003), *[[Keinohrhasen]]* (2007) sekä vuonna 2006 valmistuneessa elokuvassa *[[FC Venus (vuoden 2006 elokuva)|FC Venus]]*, joka on uudelleenfilmatisointi samannimisestä vuonna 2005 valmistuneesta suomalaisesta elokuvasta.

## Lähteet

## Aiheesta muualla
*
Antti Eronen

**Antti Eronen** (s. 29. tammikuuta 1989) on suomalainen kirjailija. Hänen tieteisromaaninsa *Dreamland – Aavekomppania* julkaisi kustannusyhtiö Myllylahti vuonna 2008.

## Lähteet

## Teokset
* 
* 
* 
*
Philippe Haïm

**Philippe Haïm** (s. 2. syyskuuta 1967) on ranskalainen elokuvaohjaaja ja elokuvamusiikin säveltäjä. Hänen tunnetuimpia töitään on *[[Daltonin veljekset (elokuva)|Daltonin veljekset]]* (ohjaus, 2004).

## Aiheesta muualla
*
Sinikka Tuominen

**Sinikka Tuominen** (6. kesäkuuta 1947 Oulu – 29. maaliskuuta 2024 Oulu) oli suomalainen taidemaalari. Hän valmistui Suomen Taideakatemian koulusta vuonna 1974 ja sai Suomi-palkinnon 1995. Tuominen sai Ars Fennica -ehdokkuuden 1996 ja hänet nimettiin Carnegie Art Award -ehdokkaaksi vuonna 2000. Vuonna 2016 hän sai Suomen Taideyhdistyksen elämäntyöpalkinnon ja vuonna 2019 ruotsalaistunnustuksen, Prinssi Eugenin mitalin.

Vuonna 1974 Helsingissä debytoinut Tuominen siirtyi abstraktiin ilmaisuun 1980-luvun lopulla.

Tuomisen puoliso oli kuvanveistäjä Reijo Hukkanen, joka kuoli tammikuussa 2024.

## Lähteet
* Sinikka Tuominen Kansallisgallerian sivulla

### Viitteet
M/S Queen Victoria

**M/S Queen Victoria** (QV) on Cunard Linen risteilyalus. Se rakennettiin Fincantierin telakalla Italiassa. Alus valmistui vuoden 2007 loppupuolella. Se kastettiin Southamptonissa 10. joulukuuta 2007.

Pituutta aluksella on 294 metriä, leveyttä 32,3 metriä ja korkeutta 62,5 metriä. Aluksen vetoisuus on 90&nbsp;000 BRT. Kuusi Wärtsilä Sulzer ZA40 Diesel -moottoria tuottaa 63,4 MW sähkötehoa, jolla alus saavuttaa 23,7 solmun (n. 44 km/h) nopeuden.

Laivaan mahtuu 2&nbsp;014 matkustajaa ja 900 miehistön jäsentä.

Sisaraluksia ovat *[[Costa Luminosa]]* ja *[[Costa Deliziosa]]*.

## Aiheesta muualla
* Cunard Line: Queen Victoria
Arabian aavikko

**Arabian aavikko** voi tarkoittaa:

*Arabian aavikoita Arabian niemimaalla, Aasiassa, lähinnä Saudi-Arabiassa.
*Niilin itäpuolista Itäistä aavikkoa Egyptissä, Pohjois-Afrikassa.
Kimya Dawson

**Kimya Dawson** (s. 17. marraskuuta, 1972) on yhdysvaltalainen laulaja ja laulunkirjoittaja, joka tuli tunnetuksi Juno-elokuvan  soundtrackin musiikistaan. 

## Diskografia

### Moldy Peaches-yhtyeen kanssa
**The Moldy Peaches*, 2001
**County Fair/Rainbows -single*, 2002
**Moldy Peaches 2000: Unreleased Cutz and Live Jamz 1994-2002*, 2003

### Sooloalbumit
**I'm Sorry That Sometimes I'm Mean*, 2002
**My Cute Fiend Sweet Princess*, 2004
**Knock Knock Who?*, 2004
**Hidden Vagenda*, 2004
**[[Remember That I Love You]]*, 2006
**Alphabutt e. pee (CD-R)*, 2007
**Alphabutt*, 2008

### Antsy Pants -yhtyeen kanssa
Antsy Pants - Kimya Dawson, Ben Lupus, Leo, Angelo Spencer, Howard Hughes, Billy Jet Pilot, Jarrod Bramson, Emily Madden, and Marie

**Antsy Pants*, 2006

## Aiheesta muualla
*Official Website
*LiveJournal
Juuso Pekkinen

**Juuso Einari Pekkinen** (s. 1984 Helsinki) on suomalainen radio- ja televisiojuontaja sekä näyttelijä.

Pekkinen juontaa Yle Puhe -kanavalla omaa radio-ohjelmaansa, jossa hän haastattelee muun muassa tutkijoita ja tietokirjailijoita vaihtuvista aiheista. Ohjelma on ilmestynyt viikoittain vuodesta 2017. Aikaisemmin hän on juontanut radiossa ''YleX Aamua'' Matti Ylösen ja Ilkka "Ile" Uusivuoren kanssa, *YleX Viikonloppua* sekä omaa ohjelmaansa *Maailman toiseksi paras radioshow*, jossa hän esiintyi Aleksi Ruuskasen roolissa. Pekkinen on myös juontanut Yle Puheen aamulähetystä. Televisiossa Pekkinen on juontanut Yle TV2:lla esitettyä *[[Wintteri]]*-ohjelmaa Emilia Neuvosen kanssa.

Näyttelijänä Pekkinen on nähty vuonna 2005 Pekka Lehdon elokuvassa *[[Game Over (vuoden 2005 elokuva)|Game Over]]* yhtenä pääosanäyttelijänä. Hän on esiintynyt myös Ihmiskunnan ainoa toivo -nimisen findie-elokuvaryhmän elokuvissa sekä Blood Ceremony Films -ryhmän elokuvassa *Rites of Blood* (2004). Vuodesta 2010 hän näytteli Aleksi Ruuskasta Yle TV2:n draamasarjassa *[[Uusi päivä (televisiosarja)|Uusi päivä]]*. Helmikuussa 2014 tiedotettiin hahmon poistuvan sarjasta kevään aikana.

## Filmografia

## Lähteet

## Aiheesta muualla
* Juuso Pekkinen Elonetissä
*
Fennica (jäänmurtaja)

**MSV Fennica** on Arctia Shipping Osakeyhtiön (entinen Suomen merenkulkulaitos) vuonna 1993 valmistunut monitoimimurtaja, joka työskentelee talvisin Suomessa jäänmurtajana ja kesäisin sitä käytetään ympäri maailmaa erilaisissa tehtävissä kaapelointi- ja öljynporaustyömailla.

## Rakentaminen
Alus tilattiin Aker Finnyardsin Rauman telakalta. Sen köli laskettiin 21. huhtikuuta 1992 telakkanumerolla 401 ja alus laskettiin vesille 10. syyskuuta. Alus valmistui 1. maaliskuuta 1993.

## Alus
*Fennican* kalliin ylläpidon takia sillä tehdään myös jäänmurtokauden ulkopuolella muunlaisia töitä. Vaikka alus on valmistettu jäänmurtajaksi, sen runko on suunniteltu myös kovaan merenkäyntiin. Kaksi 7500 kilowatin sähkömoottoria pyörittävät kahta Aquamaster-ruoripotkuria, jotka antavat alukselle 234 tonnin paaluvetokyvyn. 360 astetta kääntyvät ruoripotkurit yhdistettynä dynaamiseen paikannusjärjestelmään mahdollistavat aluksen paikallaanpysymisen vaikeissa sääolosuhteissa. Paksussa jäässä *Fennica* kulkee takaperin, sillä potkurien imu helpottaa aluksen kulkua.

*Fennica* tekee pääosin kesäisin putkien ja kaapeleiden laskua yli kilometrin syvyyteen. Aluksella työskentelee kesäisin omistajavarustamo Finstashipin miehistön lisäksi paljon öljy- ja kaasualan työntekijöitä. Useimmiten aluksella tehdään töitä Pohjanmerellä.

## Onnettomuus
Heinäkuussa 2015 Fennica vaurioitui rungostaan Alaskassa, kun se oli vuokrattuna Royal Dutch Shellin arktisen alueen öljynporausprojektiin.

## Lähteet

## Aiheesta muualla

*Finstaship Fennica
Margarethe von Trotta

**Margarethe von Trotta** (s. 21. helmikuuta 1942 Berliini) on saksalainen elokuvaohjaaja. Hänet on palkittu muun muassa Kultaisella leijonalla 1981 ja hän on ollut ehdolla kahden Kultaisen palmun saajaksi Cannesin elokuvajuhlilla 1986 ja 1988. 

Trottan luottonäyttelijä on Barbara Sukowa, joka näyttelee muun muassa elokuvassa *[[Rosa Luxemburg (elokuva)|Rosa Luxemburg]]* (1986).

Yhdessä Volker Schlöndorffin kanssa hän on ohjannut elokuvan *[[Katharina Blumin menetetty maine (elokuva)|Katharina Blumin menetetty maine]]*, joka pohjautuu Heinrich Böllin saman nimiseen romaaniin.

## Filmografia
* *[[Rosa Luxemburg (elokuva)|Rosa Luxemburg]]* (1986)
* *[[Hannah Arendt (elokuva)|Hannah Arendt]]* (2012)

## Lähteet

## Aiheesta muualla
*
Geological Society of London

**Geological Society of London** on lontoolainen geologinen tiedeseura, joka toimii geotieteiden virallisena äänenä Isossa-Britanniassa. Seura perustettiin 1807 ja se on vanhin geologinen seura maailmassa. Sillä on nykyään noin 9&nbsp;500 jäsentä, mikä tekee siitä Euroopan suurimman geologisen seuran.

Seura julkaisee nykyään itsenäisesti tiedelehtiä *Journal of the Geological Society* ja *Quarterly Journal of Engineering Geology and Hydrogeology*. Yhdessä European Association of Geoscientists and Engineers-yhdistyksen kanssa se julkaisee lehteä *Petroleum Geoscience*,  Association of Applied Geochemists-seuran kanssa lehteä *Geochemistry: Exploration, Environment, Analysis* ja osaa Blackwell Sciencen julkaisemasta lehdestä *Geology Today*. Seura julkaisee myös julkaisuja muille seuroille: *Journal of Micropalaeontology*, *Proceedings of the Geologists’ Association*, *Proceedings of the Yorkshire Geological Society* ja *Scottish Journal of Geology*. Jäsenilleen seura julkaisee lehteä *Geoscientist*.

## Lähteet

## Aiheesta muualla

*Geological Society of London: kotisivu
Mannarinlahti

**Mannarinlahti** on suuri matala merenlahti Intian valtameressä Intian eteläkärjen ja Sri Lankan länsirannikon välissä. Leveydeltään Mannarinlahti on 160–200 kilometriä. Mannarinlahti yhtyy pohjoisessa Bengalinlahteen Palkinsalmen kautta. Mannarinlahden ja Palkinsalmen välissä on Aataminsillaksi kutsuttu matalikko.
Kuurinhaffi

**Kuurinhaffi** (, , ) on Itämeren kaakkoisosassa, Liettuan ja Venäjän Kaliningradin alueen edustalla sijaitseva haffi eli laguunimainen merenlahti.

Haffin eteläosa kuuluu Venäjälle ja pohjoisosa Liettualle. Haffin erottaa Itämerestä Kuurinkynnäs, 98 kilometrin pituinen hiekkaniemi. Lahden leveys on enimmillään noin 35 kilometriä ja Kuurinhaffin pinta-ala on 1&nbsp;584 km². Sen suurin syvyys on noin 7 metriä ja keskisyvyys 3,8 metriä.

Jokien purkuvesien johdosta veden pinta on tyypillisesti 12–15 cm Itämeren pintaa korkeammalla ja vesi on lähes makeaa. Suurin Kuurinhaffiin laskevista joista on rajajoki Niemen. Haffin pohjoisosassa, lahden suulla sijaitsee satamakaupunki Klaipėda ja 0,4-4 kilometrin levyinen Klaipėdan salmi. Kuurinkyntään ranta-asutuksista suurin on Liettuan Neringan kaupunkikunnan keskuskylä Nida.

## Lähteet
Jean-Christophe Bouvet

**Jean-Christophe Bouvet** (s. 24. maaliskuuta 1947) on ranskalainen näyttelijä. Hän esiintyi muun muassa Paul Vecchialin elokuvassa *[[La Machine (vuoden 1977 elokuva)|La Machine]]* (1977). 

## Lähteet

## Aiheesta muualla
*
Palkinsalmi

**Palkinsalmi** () on meren salmi Intian ja Sri Lankan välillä. Salmi yhdistää etelässä sijaitsevan Mannarinlahden pohjoisen Bengalinlahteen. Salmi on 64–137 kilometriä leveä ja alle 100 metriä syvä. Salmen mataluuden ja monien saarien johdosta salmen läpi voi navigoida vain pienemmillä aluksilla. Sri Lankan pohjoisen provinssin keskus Jaffna sijaitsee salmen rannalla.

Salmeen laskee useita jokia, esimerkiksi Intian puoleinen Vaigai. Salmi on nimetty Robert Palkin mukaan.

Palkinsalmeen on esitetty rakennettavan silta. Ajatus tuli esille jo 1800-luvun lopulla brittiläisen siirtomaahallinnon aikana. Sri Lankan pääministeri Ranil Wickremesinghe esitti vuonna 2002 rauhanneuvottelujen yhteydessä Intialle, että salmeen rakennettaisiin silta, joka toisi Intian ja Sri Lankan välille rautatie- ja maantieyhteyden. Suhtautuminen siltaan on vaihdellut poliittisen ilmapiirin mukaan. Aiheesta on tehty useita selvityksiä, ja esimerkiksi Aasian kehityspankki on lupautunut rahoittamaan siltahanketta. Asia on kirjattu maiden johtajien tapaamisen julkilausumaankin myös 2020-luvulla. Sri Lanka ja toisaalta Intian Tamil Nadun osavaltion hallinto on toisinaan ollut vastahakoinen hankkeelle muun muassa sisäpoliittisista ja kultturellisiata syistä. Esimerkiksi Sri Lankan presidentti Anura Kumara Dissanayake totesi joulukuussa 2024, ettei maa ole vielä valmis maayhteydelle valtioiden välillä.
 

*The Palk Strait and the Gulf of Manaar, from a map by SDUK, 1831*.jpg|Vuoden 1831 kartta salman alueesta.
IndiaSrilanka-Gemini11-September1966-crop.jpg|Palkinsalmi sijaitsee Intian eteläosan ja Sri Lankan pohjoisosan välissä.
AdamsBridge02-NASA.jpg|Palkinsalmi sateliittikuvassa.
Palk Bay bathymetry.jpg|Palkinsalmen syvyyskartta.
Adams bridge map.png|Palkinsalmen kapein kohta kartalla. Siinä sijaitsevaa särkkäjonoa kutsutaan Aataminsillaksi.


## Katso myös
* Aataminsilta

## Lähteet
Matti Lampi

**Matti Veli Lampi** (s. 29. tammikuuta 1947) on suomalainen taidemaalari. Hän syntyi Limingassa, debytoi Oulussa vuonna 1964 ja pääsi Taidemaalariliiton jäseneksi 1975. Hän käyttää työssään enimmäkseen öljyvärejä.

Lampi on Oulun taiteilijaseuran ja Taidemaalariliiton jäsen.

Taiteilijan työnsä ohella hän toimii Vilho Lampi -seuran puheenjohtajana ja Limingan Vilho Lampi -museon johtajana.

## Lähteet
* Viralliset sivut  
* Kuvataiteilijamatrikkeli

### Viitteet

## Aiheesta muualla
* Viralliset sivut  
* Kuvataiteilijamatrikkeli
Rithy Panh

**Rithy Panh** (s. 18. huhtikuuta 1964) on kambodžalainen elokuvaohjaaja. Hän pakeni maansa silloista synkkää tilaa Thaimaahan 1970-luvun lopulla ja opiskeli myöhemmin Ranskassa. 

Valmistuttuaan Institut des hautes études cinématographiquesista Panh palasi vuonna 1990 kotimaahansa. Hänen teoksensa kuvaavat Kambodžan historiaa ja yhteiskuntaa. 

Panh oli ehdolla Cannesin Kultaisen palmun saajaksi vuonna 1994 elokuvallaan *[[Nainen riisipellolla]]*. Hänen elokuvansa *L’Image manquante* palkittiin vuonna 2013 Un certain regard -esityssarjassa.

## Lähteet

## Aiheesta muualla
*
Nargis

**Nargis** tarkoittaa seuraavia asioita:

*Nargis, kunta Ranskassa
*Nargis, intialainen näyttelijä
*Trooppinen sykloni Nargis, Myanmariin vuonna 2008 iskenyt trooppinen hirmumyrsky
Paul Vecchiali

**Paul Vecchiali** (28. huhtikuuta 1930 Ajaccio, Korsika – tammikuu 2023) oli ranskalainen elokuvaohjaaja. Hänen teostensa joukossa on *La machine* (1977). Hän oli ehdolla Kultaisen palmun saajaksi Cannesin elokuvajuhlilla vuonna 1978. Vecchiali kuoli vuonna 2023 tammikuun 17. ja 18. päivän välisenä yönä.  

## Lähteet

## Aiheesta muualla
*
Ren

**Ren** voi tarkoittaa seuraavia:

* Ren TV (), venäläinen televisiokanava
* Ren-nimisiä henkilöitä:
** Ren Jie (s. 1980), kiinalainen pistooliampuja
** Ren Xuecheng (s. 1985), kiinalainen painija
** Ren Zhengfei (s. 1944), kiinalainen yrittäjä, Huawein perustaja ja toimitusjohtaja
** Ren Ziwei (s. 1997), kiinalainen kaukalopikaluistelija ja olympiavoittaja
** MC Ren, oik. *Lorenzo Jerald Patterson* (s. 1969), yhdysvaltalainen rap-muusikko
** Ren Gill, walesilainen muusikko
* kuvitteellisia henkilöitä:
** Kylo Ren, alk. *Ben Solo*, *[[Tähtien sota]]* -elokuvien hahmo
** Ren Höek, chichuahua kanadalaisessa piirrossarjassa Ren ja Stimpy
** Ren Tobari, teini-ikäinen poika tv-sarjassa *[[Digimon Fusion]]*.

## Katso myös
* Rehn
Teuvan rautatieasema

**Teuvan rautatieasema** (Östermark) (, ratakm 497,5) on rautatieasema Suomen rataverkkoon kuuluvalla Suupohjan rataosalla eli välillä Seinäjoki–Kaskinen. Thure Hellströmin suunnittelema jugendtyylinen asema sijaitsee Teuvan kirkonkylässä. Nykyään rakennus on yksityisomistuksessa. Ensimmäinen juna saapui Teuvalle elokuussa 1911, ja väliaikainen liikenne välillä Seinäjoki–Perälä aloitettiin 15. marraskuuta 1911. Ensimmäinen asemapäällikkö 1913–1937 oli Eliel Lyden (s. 1877 Kodisjoki, k. 1954 Teuva). Hänen poikansa ensimmäisestä avioliitosta oli piirtäjä Erkki Tanttu.

Teuva sai aikanaan myös toisen aseman, Perälän risteysaseman.

Henkilöliikenne välillä Seinäjoki–Kristiinankaupunki lakkautettiin 25. toukokuuta 1968.

## Lähteet
Broteas

**Broteas** () oli kreikkalaisessa mytologiassa Tantaloksen poika ja Pelopsin ja Nioben veli. Hän veisti kallioon vanhimman tunnetun Kybelen patsaan.

Broteas kuoli heittäydyttyään roviolle, mutta syitä on annettu useita. Hänen kerrotaan olleen metsästäjä, joka kieltäytyi kunnioittamasta Artemista ja kerskui, ettei edes tuli voisi häntä vahingoittaa. Tämän vuoksi hän tuli hulluksi ja heittäytyi kuolemaansa. Toisen version mukaan kyse olisi ollut Zeuksen pojasta, jonka Zeus sokaisti, ja joka sitten elämäänsä halveksien päätti päivänsä. Kolmas kertoo Broteaan olleen Hefaistoksen ja Pallas Athenen poika, jonka rumuus vaivasi häntä itseään niin paljon, että piti kuolemaa parempana vaihtoehtona.

## Lähteet
Funny Games

**Funny Games** on vuonna 1997 julkaistu itävaltalainen elokuva, jonka on käsikirjoittanut ja ohjannut Michael Haneke. Elokuvassa kaksi nuorta miestä ottaa perheen heidän mökillään panttivangikseen, ja pakottaa heidät sadistisiin leikkeihin. Haneke teki elokuvasta yhdysvaltalaisen uudelleenfilmatisoinnin vuonna 2007.

## Elokuva
Michael Haneke sai elokuvaan idean lehtiartikkeleista joita hän oli kerännyt. Niissä, nuoret rikolliset kertoivat motiivikseen halun "*kokeilla* *miltä se tuntuu*". Haneken mukaan *[[Bennyn video|Bennyn videossa]]* hän niin sanotusti aloitti keskustelun aiheesta, ja jatkoi sitä tämän elokuvan avulla. Haneke halusi elokuvallaan näyttää katsojalle hänen oma osansa väkivallan kuluttajana. Haneke halusi myös tehdä eräänlaisen vastauksen muun muassa elokuvalle *[[Syntyneet tappajiksi]],* joka hänen mukaansa luo esittämänsä väkivallan liian houkuttavaksi katsojalle. Funny Games perustuu osittain Haneken ensimmäiseen ja filmaamattomaan käsikirjoitukseen nimeltään *Wochenende* (viikonloppu)*.* 

## Rooleissa

## Lähteet
* Grundmann Roy, Naqvi Fatima, Root Colin (toim.): *Michael Haneke Interviews*. The University Press of Mississippi, 2020. .
### Viitteet

## Aiheesta muualla
* Michael Haneke - Funny Games haastattelu
* Funny Games, elokuvakritiikki - Christ Justice
Hiussuonikeränen

**Hiussuonikeränen** eli glomerulus () on munuaisten kuorikerroksessa sijaitseva hiussuonisilmukoista muodostunut munuaiskeräsen osa, josta alkuvirtsaa suodattuu keräsenkoteloon. Hiussuonikeränen on kahden valtimon välissä, josta seuraa se, että hiussuonikeräsessä on korkeampi paine kuin tavallisissa hiussuonissa. Tämän korkeamman paineen avulla alkuvirtsa suodattuu passiivisesti sitä ympäröivään keräsenkoteloon. Veri tulee hiussuonikeräseen tuojasuonta pitkin ja poistuu viejäsuonen kautta. Virtsanmuodostuksen kannalta on tärkeää pitää hiussuonikerästen paine tasaisena. Jos paine hiussuonikeräsessä laskee alle 60 mmHg:n virtsaneritys lakkaa, koska paine ei ole tällöin riittävä suodattumiselle. Yleisen verenpaineen tai verimäärän laskiessa tai noustessa, voidaan tuojasuonten ja viejäsuonten supistumisasteen avulla säädellä hiussuonten painetta.

## Jukstaglomerulaarisolut
Jukstaglomerulaarisolut ovat tuojasuonten seinämässä sijaitsevia erikoistuneita sileälihassoluja. Munuaiset pystyvät itse mittaamaan verenpainetta ja verenpaineen tai verimäärän laskiessa hiussuonikerästen jukstaglomerulaarisolut erittävät verenkiertoon reniiniä, joka pilkkoo veren angiotensinogeeniä angiotensiini I:ksi. Angiotensiini I pilkkoutuu edelleen keuhkojen erittämän entsyymin avulla angiotensiini II:ksi, joka vaikuttaa usealla tavalla estäen verenpaineen laskua ja tällöin virtsanmuodostus voi jatkua normaalisti.
Markus Hemdahl

**Markus Hemdahl** (s. 18. syyskuuta 1976) on suomalainen koripalloilija. Hän on koripallon kolminkertainen Suomen mestari vuosilta 2001, 2002 ja 2003. Hän oli voittamassa Suomen cupia kaudella 2001–2002. Hän edusti koko pääsarjauransa ajan Espoon Honkaa mutta pelasi kauden 2004–2005 toisella sarjatasolla Torpan Poikien joukkueessa. Hemdahl valittiin SM-Koriksen finaalien parhaaksi pelaajaksi kaudella 2001–2002. Vuoden puolustuspelaajaksi hänet valittiin kaudella 2002–2003. Hän pelasi ensimmäisen ottelunsa pääsarjatasolla 24. lokakuuta 1993.

Hemdahl pelasi Suomen miesten maajoukkueessa yhdeksän maaottelua. Hän pelasi myös Suomen nuorisomaajoukkueissa.

Myös Markus Hemdahlin veli Jukka Hemdahl pelasi Korisliigaa.

## Katso myös
* Luettelo 200 torjuntaa saavuttaneista Korisliiga-pelaajista

## Lähteet

|-
Women’s Ku Klux Klan

**Women’s Ku Klux Klan** (tai *Women of the Ku Klux Klan*) eli **WKKK** oli naisille tarkoitettu Ku Klux Klanin jaos. WKKK esiintyi usein KKK:n marsseissa ja mielenosoituksissa. Joidenkin arvioiden mukaan 1920-luvulla WKKK:lla oli noin 500 000 jäsentä. Tuolloin WKKK oli myös oma itsenäinen liikkeensä..

1920-luvulla WKKK rekrytoi jäsenikseen ennen kaikkea katolilaisuutta ja sosialismia vastustavia valkoihoisia naisia. Näiden tuli asua klaanin paikallisosaston alueella kuusi kuukautta ja saada sen jälkeen suositus kahdelta jäseneltä. Jäseniksi hakeutui ennen kaikkea keskiluokkaista väkeä.. Naispuolisia rekrytoijia kutsuttiin nimellä "kleagles" ja nämä pyrkivät saamaan uusia jäseniä ennen kaikkia perheistään vetoamalla "todelliseen naiseuteen". Rasistiselle toiminalle haettiin hiljaista hyväksyntää mm. jakamalla köyhille kiitospäivänä ruokakoreja..

1950-luvulta lähtien naisten annettiin liittyä KKK:n jäseniksi ilman mitään erillistä naisjärjestöä, vaikkakin KKK:n johtotehtävät oli edelleen varattu yksinomaan miehille.

## Lähteet

## Aiheesta muualla
* 
* 
* 
*
Kloran

**Kloran** on Ku Klux Klanin käsikirja. Kloranin mukaan myös järjestetään jotkut Ku Klux Klanin seremoniat. Kloranin on kirjoittanut William J. Simmons.
Marinera

**Marinera** on paritanssi, joka on suosittua erityisesti Perun rannikolla. Tanssissa mies ja nainen kiertävät toisiaan ja yrittävät hurmata ja kiusoitella toisiaan vauhdikkaan musiikin säestämänä. Esiintymistilanteissa ja kilpailuissa miehellä on yleensä kädessään leveälierinen olkihattu ja naisella  huivi; niiden tanssillinen käyttö on tärkeä osa marineraa. Tanssin leimallisia askeleita ovat rytmikkäät, nopeat polut (*zapateo)*. Nainen tanssii yleensä avojaloin. Myös mies voi olla avojaloin. Värikkäät asut ja huolitellut kampaukset kuuluvat tanssiin. Seuratanssina, esimerkiksi katukarnevaaleissa, tanssittavassa marinerassa molemmilla tanssijoilla on rekvisiittanaan yleensä huivi.

Trujillossa Perussa pidetään tammikuussa kansainvälinen marinera-kilpailu *Concurso Nacional de Marinera*, joka on kaupungin tärkeimpiä kulttuuritapahtumia.  Kilpailussa on sarjoja eri ikäryhmille, ja parit etenevät karsintojen kautta finaaliin. Kilpailuviikon lopulla on kaupungin keskustassa suuri tanssijoiden ja soittajien paraati.

## Lähteet
*What is Marinera?
*The Marinera – Peru’s Elegant Dance 

### Viitteet

## Aiheesta muualla
Kirjola

**Kirjola** on kylä Halikossa Purilanjoenlaaksossa 110-tien eteläpuolella. Kylän kantatila sijaitsee mäen päällä ja paria pientä mäkeä lukuun ottamatta koko kylä on alavaa viljeltyä laaksoa. Kylän harva rakennuskanta sijaitsee mäkien päällä ja rinteillä. Kylää rajaavat lännestä Naapala ja Kavantola, pohjoisesta Mätikkö ja Ikelä, idästä Lempilä ja etelästä Kaninkola.

Purilanjokilaakso on Halikon vanhimpia asutusalueita, ja Kirjolan kyläkin on perustettu viimeistään jo varhaiskeskiajalla. 1400-luvun lopulla kylän päätalo on lahjoitettu kirkolle, mutta se on myöhemmin siirtynyt kruunun omistukseen ja vuoden 1698 kruununtalon katselmuksessa asuintuvan on katsottu olleen rappiolla. Valtaosa kylästä rälssitiloineen on kuulunut Horn-suvulle, mutta nekin siirrettiin myöhemmin kruunulle. Kylän tilat palasivat Hornien haltuun 1570-luvulla, kunnes suuressa reduktiossa ne päätyivät jälleen kruunulle.

Vuonna 1709 Krister Horn sai osan Kirjolan tiloista kruunulta vaihtokaupassa, ja lopulta 1800-luvun alussa koko kylä siirtyi Horneille ja sen tilat otettiin yhdysviljelyyn. Torpat ja mäkituvat ilmestyivät kylään samoihin aikoihin, ja itsenäistyivät torpparilain myötä sata vuotta myöhemmin. Horn-suvun sivuhaara, Gripenvaldtit myivät 1800-luvulla paljon omistukseensa siirtyneitä maita, mukaan lukien Kirjolan, ostokykyisille talonpojille. Kylän päätilaa on kutsuttu Kirjolan kartanoksi sen kokonsa vuoksi. Yksityisomistuksessa se lähti kasvamaan ja sillä on ollut jopa oma meijeri.

## Lähteet
Vanhustenhuolto

**Vanhustenhuolto** on vanhusten elinolojen turvaamista. Vaihtoehtoisesti voidaan puhua myös ikäihmisten tai ikääntyneiden ihmisten palveluista, joissa erityisesti sosiaalisen tuen ja terveydenhuollon palvelut korostuvat.

## Vanhuspalvelut Suomessa

Suomessa on ollut vahva vanhusten laitoshoidon perinne 1800-luvun köyhäinhoidosta (aiemmin nimeltään vaivaishoito) alkaen. Avohuoltojärjestelmä, kunnallinen kotipalvelu rakennettiin 1960-luvulla. 1980-luvulla rakennettiin paljon palvelutaloja. 2000-luvulla on korostettu kotihoitoa ja omaishoitoa.

Vanhuspalvelut eivät ole liittyneet työpolitiikkaan samalla tavalla kuin lasten päivähoito. Vanhushuollon universalismi, eli yleinen henkilökohtaisesta yhteiskunnallisesta ja taloudellisesta tilanteesta ja asemasta riippumaton saavutettavuus on ollut heikkoa, ja palvelut on jaettu eniten tarvitsevien kesken. Nykyisin kuntalaisella on oikeus palvelutarpeiden arviointiin, mikäli kuntaan ottaa yhteyttä.

Esimerkiksi laki ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista määrittää, kuinka julkisen sektorin tulee tuottaa vanhusten eli ikääntyneiden ihmisten palveluita.

Valviran ylijohtaja Markus Henriksson arvioi vuonna 2019, että Suomessa on kymmeniä ongelmayksiköitä sekä yksityisellä että julkisella puolella.

## Katso myös
* Hyvinvointivaltio
* Vanhainkoti
* Sosiaalipolitiikka

## Lähteet

## Aiheesta muualla

* Sosiaali- ja terveysalan toimipisteitä kartalla, sisältäen palveluasumisen toimipisteitä, Yle.fi, Hoitotutka
*Kotihoidon asiakas oli viikkoja kuolleena kotonaan – Super: "Hyvinvointiyhteiskunnassa ei saisi koskaan tapahtua tällaista, ei ikinä!" Yle, 2018
*Vanhustenhuollon skandaali alkoi jo vuosikymmeniä sitten, sanoo professori Marja Vaarama – Kokeneen asiantuntijan mukaan tutkijoita on painostettu ja heidän neuvonsa sivuutettu *HS.fi 3.2.2019 (tilaajille)*
Pyhän Yrjön kanaali

**Pyhän Yrjön kanaali** (; ; ) on 160 kilometrin mittainen Irlannin ja Walesin välissä sijaitseva kanaali. Kanaali on nimetty Pyhästä Yrjöstä kertovan legendan mukaan. Kanaali yhdistää Irlanninmeren lounaassa sijaitsevaan Kelttimereen.

## Lähteet
Silvano Barco

**Silvano Barco** (s. 5. toukokuuta 1963) on italialainen maastohiihtäjä. Maailmancup-tasolla Barco kilpaili vuosina 1985–1996. Maailmancupin osakilpailussa hän sijoittui kolme kertaa palkintokorokkeelle ja seitsemän kertaa kymmenen parhaan joukkoon. Calgaryn olympialaisissa 1988 hän hiihti viidenneksi sijoittuneen Italian joukkueen avausosuuden. MM-kisoissa hän sijoittui kymmenenneksi 15 kilometrin vapaan kilpailussa sekä Lahdessa 1989 että Val di Fiemmessä 1991.

Uransa jälkeen Barco on kertonut käyttäneensä veritankkausta ennen Calgaryn olympialaisia 1988.

Hiihtouransa jälkeen Barco asui pitkään Suomessa. Hän oli naimisissa suomalaisen naisen kanssa. Barco muutti takaisin Italiaan vuonna 2020. Suomessa hän työskenteli muun muassa suksihuoltajana. Hän myös kilpaili Suomessa hiihdossa muun muassa maakuntaviestissä ja veteraanien SM-viesteissä edustaen Espoon Tapioita.

Näyttelijä Eric Barco on Silvano Barcon poika.

## Lähteet
* 

### Viitteet
Bonifacionsalmi

**Bonifacionsalmi** on Korsikan ja Sardinian välinen salmi. Salmi on nimetty korsikalaisen Bonifacion linnoituskaupungin mukaan. Salmi on noin 11 kilometriä leveä ja yhdistää Tyrrhenanmeren läntiseen Välimereen.

## Lähteet

## Aiheesta muualla
Anita Konkka

**Anita Helena Konkka** (s. 5. helmikuuta 1941 Helsinki) on suomalainen kirjailija. Konkan teosten aiheina ovat usein unet ja niiden tulkinta. Hän on kirjoittanut myös inkeriläisten kohtaloista Neuvostoliitossa romaaneissaan *Samaa sukua* ja *Musta passi*.

## Elämä
Anita Konkan vanhemmat olivat inkeriläissyntyinen kirjailija Juhani Konkka ja taidemaalari Anja Konkka. Konkka opiskeli Helsingin yliopistossa 1962–1982. Hän kirjoitti kirjallisuuskritiikkiä *[[Ylioppilaslehti|Ylioppilaslehteen]]* 1963–1968 ja *[[Suomen Sosialidemokraatti]]in* 1968–1972. Konkka työskenteli myös *50 vuotta rakentamisen historiaa* -julkaisun toimitussihteerinä 1982–1984 ja kirjoitti  *[[Rakennustekniikka]]*-lehteen freelancerina 1985–1986.

Konkan esikoisteos on vuodelta 1970 oleva romaani *Irti*, joka kuvaa avioeroa naisen näkökulmasta. Konkan romaani *Hullun taivaassa* oli Finlandia-palkintoehdokkaana ja sai Valtion kirjallisuuspalkinnon vuonna 1989. Teos on käännetty englannin ja venäjän kielille. Teokset *Halujen puutarha* ja *Musta passi* ovat olleet Runeberg-palkintoehdokkaina.

## Teoksia
* *Irti*, romaani.  WSOY 1970
* *Tytär*, romaani.   Tammi 1983
* *Samaa sukua*, romaani.   Tammi 1985
* *Talvi Ravennassa*, romaani.   Tammi 1986
* *Hullun taivaassa*, romaani.   Tammi 1988
* *Kolme muistikirjaa*, romaani.   Tammi 1990
* *Halujen puutarha*, romaani.   Tammi 1992
* *Nainen unen peilissa,  unia ja unientulkintaa*.  Tammi 1993
* *Yliopiston puutarhassa*, radiokuunnelma.  1994
* *Johanneksen tunnustukset*, romaani.  Tammi 1995
* *Rakkaus, kestava kiusaus*, romaani.  Tammi 1997
* *Naisten kokous*, radiokuunnelma.   1998
* *Puuseppää aina tarvitaan*, radiokuunnelma.  2000
* *Musta passi*, romaani.  Tammi 2001
* *Unennäkijän muistelmat*. Teos 2014

### Antologioita
* *Zhena kotoroja umela letat*. (toim. G.G. Skortsova). Inka 1993
* *Äiti meitä hyvin ruokki*. (toim. Leena Reiman). Kääntöpiiri 1994
* *Shakespearen sisarpuolet*. (toim. Sara Heinämaa ja Päivi Tapola.) Kääntöpiiri 1994
* *Helsinki: a literary companion*. (toim. Hildi Hawkins ja Soila Lehtonen. SKS 2000
* *Europaexpress:Ein literariches Reisebuch*. (Thomas Wohlfart und Christiane Lange). Eichborn Verlag 2001
* *Isät ja tyttäret*. (toim. Sara Heinämaa ja Päivi Tapola). Tammi 2004
* * Kissat kertovat*.(toim. Sinikka Salokorpi). Helmi-kustannus 2005
* *Kirjailijan työmaat*. toim. Kari Levola). Tammi 2007
* *Finskogo jumora*. ( toim. Taissia Djafarova). Kurg 2007
* *Best European Fiction 2011*. (toim. Aleksandar Hemon). Dalkey Archive Press 2010

## Palkintoja ja tunnustuksia
* Valtion kirjallisuuspalkinto 1989
* Suuren Suomalaisen Kirjakerhon palkinto 1992
* taiteilijaeläke 2007

## Lähteet
* Suomen kirjailijat tietokanta 
* Anita Konkka -kirjallisuussivut 

## Kirjallisuutta
* 

## Aiheesta muualla
* Anita Konkan blogi Sanat: Sanoja kirjoista ja kirjoittamisesta
* Anita Konkan blogi Kirjailijan päiväkirja
Kare Casals

**Kare Casals** (s. 13. joulukuuta 1966 Espoo) on suomalainen liiketoiminnan kehittäjä ja näkyvä hahmo sähköisen kaupan ja sen piirissä toimivien organisaatioiden toimintaedellytyksien edistäjänä. Casals tunnetaan Suomen Elektronisen Kaupankäynnin yhdistyksen ja Sähköisen kaupan palvelukeskuksen ex-toiminnanjohtajana ja puheenjohtajana.

## Ura
Casals toimi kehitysjohtajana Kainuun kaikkien kuntien omistamassa maakunnallisessa elinkeinotoiminnan kehittämisyhtiössä Kainuun Etu Oy:ssä ja yli 25 ICT-alan yrityksen muodostamassa IT-Pooli Group -konsortiossa vuosina 2008–2010. Vuoden 2011 alusta hän siirtyi spin-offina syntyneen Business Meeting Park Oy:n toimitusjohtajaksi. 

Casalsilla on kokemusta liiketoiminnan ja kaupankäynnin kehittämisestä 1980-luvulta saakka. Hän on toiminut kaupan keskusliikkeiden ja suurimpien kaupan tietojärjestelmätoimittajien palveluksessa 1990-luvulla, sekä luennoitsijana ja kouluttajana eri korkeakouluissa 2000-luvulla. Hän on myös aktiivinen taustavaikuttaja monissa liiketoiminnan sähköistämiseen liittyvissä hankkeissa ja toiminut usean innovatiivisen yhtiön neuvonantajana, sekä Suomessa että ulkomailla. Casals on vaikuttanut myös Fruugo Oy:n taustalla. 

Casals toimi Suomen Elektronisen Kaupankäynnin yhdistys ry:n toiminnanjohtajana vuosina 2002–2007. Yhdistyksen hallitukseen hänet valittiin vuonna 2005 -2010 ja sen puheenjohtajaksi 2007 - 2010.

Casals oli mukana perustamassa ja käynnistämässä Sähköisen kaupan palvelukeskuksen toimintaa alkuvuonna 2000 osana EU:n ja kansainvälisen Internet Societyn (ISOC) yhteishanketta. Casals on toiminut sen sivutoimisena toiminnanjohtajana ja vastaavana päätoimittajana sen perustamisesta saakka aina vuoden 2010 loppuun saakka.  

Casals on ollut mukana kansallisen ja EU-tason liiketoiminnan sähköistämiseen liittyvissä hankkeessa ja alan tapahtumissa. Casals osallistui ulkomaisena päävieraana Kiinan pääministerin ja Kiinan sähköisen kaupan yhdistyksen Pekingissä syyskuussa 2006 isännöimään 9. kansainvälisen sähköisen kaupan kongressiin.

## Koulutus ja perhe-elämä
Casals vietti nuoruutensa Barcelonassa, Espanjassa. Hän opiskeli 1980-luvulla Lohjan kauppaopiston markkinoinnin erikoistumislinjalla, ja 1990-luvulla Helsingin kauppakorkeakoulussa johtamista ja Helsingin yliopistossa aikuiskasvatusta, sosiaalipsykologiaa, sosiologiaa, filosofiaa ja valtio-oppia, sekä vuodesta 2008 alkaen Vaasan yliopiston kauppakorkeakoulussa kasvuyritysten johtamisen ohjelmassa. Lisäksi hänellä on kaupallisia ja tietoteknillisiä ammattitutkintoja.

Casalsin perheeseen kuuluu vaimo ja kaksi lasta.

## Katso myös
*Verkkokauppa

## Lähteet
* E-Finland Network Oy
*  Xing.com 
* LinkedIn
*Business Meeting Park Oy

### Viitteet
Luxury Spit

**Luxury Spit** on vuonna 1994 perustettu oululainen yhtye. Yhtyeen laulaja-kitaristi ja laulujen tekijä on myös Radiopuhelimet-yhtyeessä soittava Antti Annunen. Yhtye on julkaissut pitkäsoiton, *High Presentation* (1998) sekä singlen *Lady Ice / Waxman* (1997) Rubber Rabbit Rock'n'Roll Recordsin kautta. Yhtyeen toinen pitkäsoitto *We Are The Universe* ilmestyi 13. maaliskuuta 2009. 

## Yhtyeen kokoonpano

### Nykyinen kokoonpano
* Antti Annunen – kitara ja laulu
* Marko Nikula - rummut
* Jukka Kangas - kitara (vuodesta 1996)
* Mikko Heikkinen - basso (vuodesta 1998)

### Entiset jäsenet
* Maako Härönen - kitara (1994-1996)
* Iiro Rahko - basso (1994-1996)
* Tom Sirviö - basso (1996-1998)

## New Rising Suns
Antti Annunen on kertonut New Rising Suns -yhtyeen olevan jatkoa Luxury Spitille. Annunen mainitsee yhtyeen jo keväällä 2006 ilmestyneessä Radiopuhelimet-kirjassa. Siinä yhtyeen kokoonpanoksi kerrotaan Annunen, Jussi Nykänen, Mikko Heikkinen ja Jyrki Raatikainen. Yhtye valmistelee studioalbumia. 

## Lähteet
Girolamo Giovinazzo

**Girolamo Giovinazzo** (s. 10. syyskuuta 1968 Rooma) on italialainen judoka.

Giovinazzo on voittanut urallaan kaksi olympiamitalia: hopeaa Atlantasta 1996 60 kilon sarjasta ja pronssia neljä vuotta myöhemmin Sydneystä 66 kilon sarjassa. EM-tasolla hän on menestynyt myös hyvin; suurimpana saavutuksena 60 kilon mestaruus Gdanskista 1994. Hopeaa hän on saanut kerran ja pronssia henkilökohtaisessa kilpailussa neljästi ja joukkuekilpailussa kolmasti.

## Lähteet
*Girolamo Giovinazzo JudoInside.com -sivuilla
Kolmannen persoonan ammuntapeli

**Kolmannen persoonan ammuntapeli** (, *TPS*) on ampumiseen keskittyvä videopelilajityyppi, jossa pelimaailma esitetään pelihahmon takaa nähtynä. Kolmannen persoonan ammuntapeli on ammuntapelien alalaji. Käytetyssä kuvakulmassa nähdään koko pelaaja tai ainakin yläruumis, toisin kuin ensimmäisten persoonan ammuntapeleissä, joissa näkyy yleensä vain ase ja osa hahmon kättä. Näytössä saattaa olla myös pelaamiselle tärkeitä tietoja, kuten pelihahmon tavaravalikoima, pelihahmon elinvoiman tai energiatason kuvaaja, tekstitietoa ympäröivästä pelimaailmasta sekä erilaisia pistetaulukoita tai kartta.

Lajityyppi useaa ensimmäisen persoonan ammuntapeleistä enemmän kuin pelkän esitystavan puolesta:
* ympäristön ja pelaajan suhde
* pelaajan ja pelihahmon suhde
* refleksit

Kolmannessa persoonassa pelaaja näkee suuremman osan pelimaailmaa joka muuttaa navigointia ja ympäristön hahmottamista. Vastaavasti ampuminen ei ole yhtä tarkkaa.

Pelkkä perspektiivi ei määritä lajityyppiä, sillä kolmannen persoonan kuvakulmaa käytetään myös toimintaseikkailupeleissä sekä hiiviskelypeleissä. Teknisesti ottaen monet varhaisista peleistä 1970- ja 1980-luvuilla käyttivät samaa perspektiiviä ja niissä ammuttiin (esimerkiksi *[[Space Harrier]]*), mutta varsinaiset kolmannen persoonan ammuntapelit alkoivat yleistyä 1990-luvun puolivälistä edullisen 3D-grafiikkaa tukevan laitteiston myötä. Lajityypin edelläkävijänä pidetään peliä *[[Fade to Black (videopeli)|Fade to Black]]*.

## Esimerkkejä kolmannen persoonan ammuntapeleistä
**[[Battlefield Heroes]]
**Fortnite*
**Gears of War* -pelisarja
**Max Payne* -pelisarja
**SOCOM*-pelisarja
**Ratchet & Clank* -pelisarja
**Star Wars: Battlefront* -pelisarja 
**Vanquish''
*Saints Row -pelisarja
*Just Cause -pelisarja
*Mass Effect -pelisarja

## Lähteet

## Aiheesta muualla
Jukka Puurula

**Jukka Tapani Puurula** (s. 1971) on suomalainen muusikko ja musiikkiteknologi. Hän on soittanut useissa kevyen musiikin yhtyeissä, muun muassa Don Huonot -yhtyeessä. Lisäksi hän on toiminut äänittäjänä, tuottajana ja sessiomuusikkona instrumentteinaan sähköbasso, laulu ja alttoviulu.

Puurula oli naimisissa Aikakone-yhtyeen laulajana tunnetun Heidi ”Vera” Puurulan kanssa vuosina 2001–2019 ja heillä on kaksi poikaa.

## Lähteet

## Aiheesta muualla
* 
* 
*
.eg

**.eg** on Egyptin Internet-maakoodi verkkotunnuksia varten. Tunnus on ollut käytössä vuodesta 1990 lähtien. Henkilöllä, joka tahtoo rekisteröidä maatunnuksen täytyy olla paikallinen edustaja tai verkkotunnuksen on sijaittava egyptiläisellä DNS-palvelimella.

## Toisen asteen tunnukset
On olemassa kahdeksan erilaista toisen asteen tunnustyyppiä:
*eun.eg: - Egyptin yliopistojen sivustot
*edu.eg: - Koulutukselliset sivustot
*sci.eg: - Tieteelliset sivustot
*gov.eg: - Hallitus
*com.eg: - Kaupallisille sivustoille
*org.eg: - Egyptiläisille organisaatioille
*net.eg: - Verkkotyöskentely
*mil.eg: - Armeija

## Lähteet
.gp

**.gp** on Guadeloupen Internet-maakoodi verkkotunnuksia varten. Tunnus laadittiin vuonna 1996. Tunnus on maksullinen ja hinta riippuu siitä, onko asianomainen Guadeloupen asukas vai ei, asukkaille hinta on 30€/vuosi kun muille se on 60€/vuosi. Rekisteröinnit tehdään suoraa toiselle asteelle tahi kolmannelle asteelle, esimerkiksi näitä ovat: .com.gp, .net.gp, .mobi.gp, .edu.gp, .asso.gp, tahi .org.gp. Rekisteröinnin yhteydessä on sallittua käyttää enintään kahta numeroa.

## Lähteet
Jimmie Wood

**Jimmie Wood** on yhdysvaltalainen muusikko, laulaja ja satunnainen näyttelijä. Hän on Imperial Crowns yhtyeensä keulahahmo ja soittaa siinä harmonikkaa.

## Ura
Wood syntyi näyttelijäperheeseen ja pian muutti Houstonista Los Angelesiin pyrkiäkseen muusikoksi. Tämän jälkeen hän on äänittänyt musiikkia muun muassa Bruce Springsteenin, Johnny Rottenin, Ofra Hazanin, Etta Jamesin, Bruce Hornsbyn ja Chuck E. Weissin kanssa. Wood on yhtyeensä lisäksi tehnyt musiikkia useisiin elokuviin ja televisiomainoksiin.

Hän myös tehnyt muutamia rooleja elokuviin ja televisiosarjoihin, kuten *[[Suckers]]* ja *[[Siskoni on noita]]*. Wood on tehnyt ääniroolin animaatioon *[[Villit Marjaset]]* ja oli vuoden 2007 *[[Transformers (elokuva)|Transformers]]*-elokuvassa Bonecrusherin äänenä. Samat ääniefektit lisättiin myös elokuvaan *[[Transformers: Kuun pimeä puoli]]* Crowbar-nimiselle Decepticonille.

## Aiheesta muualla
* 
* Imperial Crowns
* Voice Chasers
.lv

**.lv** on Latvian Internet-maakoodi verkkotunnuksia varten. Tunnus laadittiin vuonna 1993. Rekisteröinti on sallittua suoraan toiselle asteelle tai kolmannelle asteelle. Osoite myönnetään kelle tahansa hakijalle, vaikka pääasiassa osoitteita myönnetään kotimaisille käyttäjille. Tunnuksella ei ole kauheasti Latvian ulkopuolista käyttöä muutamia poikkeuksia lukuun ottamatta, esimerkiksi jotkut tahot käyttävät sitä Las Vegasin tunnuksena tahi osoittamaan rakkautta () esimerkiksi my.lv, mutta tämän kaltainen käyttö ei ole kovin yleistä.

## Toisen asteen tunnukset

* .com.lv - Kaupalliset sivustot
* .edu.lv - Koulutukselliset sivustot ja instituutiot
* .gov.lv - Hallitus
* .org.lv - Erinäiset organisaatiot
* .mil.lv - Armeija
* .id.lv - Yksityishenkilöt
* .net.lv - Palveluntajoajat
* .asn.lv - Liitot
* .conf.lv - Konfressit ja messut, jotka vaativat lyhyen ajan Internet-yhteyksiä.

## Lähteet
Will Self

**Will Self** (s. 26. syyskuuta 1961) on brittiläinen kirjailija. Will Selfin satiirinen esikoisnovellikokoelma ilmestyi 1991, ja Self valittiin yhdeksi Britannian parhaista nuorista kirjoittajista. Romaanien ja novellien lisäksi Self on kirjoittanut artikkeleita ja arvosteluja useisiin lehtiin. Self toimi myös The Observerin kolumnistina vuoteen 1997 saakka, minkä jälkeen hän siirtyi The Independentiin.

Self on teoksellaan *Umbrella* ehdokkaana ('long listed') vuoden 2012 Booker-palkinnon saajaksi.

## Suomennetut romaanit
*  Sarja: Otavan kirjasto
*  Sarja: Otavan kirjasto

## Lähteet

## Aiheesta muualla
* Laura Lindstedt: Ah-ah-ah-ah staying alive! Kiiltomato.net 29.9.2001.
* Antti Majander: Kuolema on elämän kuva. Helsingin Sanomat 9.2.2002.
* Jari Lybeck: Yhteiskuntakritiikkiä rajan takaa. Turun sanomat 4.11.2001.
Lotus 98T

**Lotus 98T** oli Gérard Ducarougen ja Martin Ogilvien suunnittelema auto, jota Lotus talli käytti kaudella . Autoa ajoivat brasilialainen Ayrton Senna ja britti Johnny Dumfries. Autossa oli Goodyearin renkaat ja se käytti Elfin polttoaineita. Sillä saavutettiin kaksi voittoa, kahdeksan paalupaikkaa ja kahdeksan palkintosijaa. Pisteitä autolla kerättiin yhteensä 58, ja ne oikeuttivat kolmanteen sijaan valmistajien MM-sarjassa.

## Formula 1 -tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta.
Melinda Metz

**Melinda Metz** (s. 7. maaliskuuta 1962) on yhdysvaltalainen nuortenkirjailija. Häneltä on suomennettu kymmenosainen *[[Roswell High]]* -nuortenkirjasarja. Roswell-televisiosarjan pilottijakso perustui Metzin sarjaan. 

Metz on kirjoittanut kirjoja moniin kirjasarjoihin, kuten *The New Adventures of Mary-Kate and Ashley*, *Ghosts of Fear Street*, ja *Goosebumps Presents*.

## Lähteet
Kirkastusvuori

**Kirkastusvuori** tarkoittaa vuorta, jolla Raamatun mukaan tapahtui Kristuksen kirkastuminen, jonka yhteydessä Mooses ja Elia ilmestyivät Jeesuksen opetuslapsille Pietarille, Jaakobille ja Johannekselle. Kirkastusvuori on vanhan tradition mukaan Taaborin vuori, mutta on myös esitetty, että se olisi voinut olla Hermonvuori.

## Lähteet
Sivetoni

**Sivetoni** (C17H30O) on makrosylinen ketoni, joka on yksi vanhimmista tunnetuista hajusteista. Aine tuoksuu myskille ja sitä eristetään afrikansivettikissasta..  Aineen haju on mielyttävä laimeina liuoksina.

## Katso myös
*muskoni
*sivetti

## Lähteet

## Aiheesta muualla

*PubChem
Korkeakosken koulu

**Korkeakosken koulu** on Kotkassa Korkeakosken kaupunginosassa sijaitseva peruskoulu, jossa toimivat vuosiluokat 1–6. Vuonna 2023 koulun oppilasmäärä oli 165.

## Historia

Kymin kunnan Korkeakosken koulu aloitti toimintansa vuonna 1909 Kierikkalan kylässä Kymijoen Korkeakoskenhaaran länsipuolella. Oma puurakenteinen koulurakennus Kymijoen itäpuolelle Korkeakosken kylään valmistui vuonna 1911. Samalle tontille puukoulun kanssa valmistui vuonna 1935 kivirakenteinen koulurakennus ja vuonna 1955 niin sanottu pahvikoulu. Koulurakennuksista vanhimmassa eli puukoulussa toimii nykyisin päiväkoti, mihin tarkoitukseen rakennus peruskorjattiin vuonna 2005.

Korkeakosken koulun perustamiseen vaikutti koululaisten pitkä matka Helilään asti kouluun. Koulupiiriin kuuluivat Korkeakosken, Eskolan, Kierikkalan ja Laajakosken kylät. Korkeakosken koulun perustamisen jälkeen koulupiirin pohjoisosiin perustettiin myöhemmin Pernoon ja Kymin (alun perin Kankaan) koulut, joiden oppilaat tulivat Laajakosken, Peippolan ja Pernoon kylien alueelta. Näiden koulujen lakkauttamisen jälkeen oppilaat käyvät taas Korkeakosken koulua.

## Lähteet

## Aiheesta muualla
*Korkeakosken koulun verkkosivut
Johan Franzén

**Johan Franzén** (s. 23. joulukuuta 1979 Vetlanda, Ruotsi) on ruotsalainen ammattilaisuransa lopettamaan joutunut jääkiekkoilija, pelipaikaltaan oikea laitahyökkääjä.

## Ura
Franzénin jääkiekkoura alkoi Vetlandan kunnan lähellä sijaitsevan Landsbron joukkueessa Boro Vetlanda HC:ssä, jossa sai vuoden pelikiellon taklattuaan tuomarin. Vuonna 1999 hänen uudeksi seurakseen tuli HockeyAllsvenskanin Tranås AIF. Pelattuaan joukkueessa yhden kauden ajan Franzén siirtyi Linköpingiin, jossa hän pelasi viisi kautta. Hän auttoi joukkuetta nousemaan Elitserieniin vuonna 2001. Kaudella 2005–06 Franzén siirtyi Detroit Red Wingsin NHL-joukkueeseen ja keräsi tulokaskaudellaan 80 ottelussa 16 pistettä (12 maalia, 4 syöttöä).

Kevään 2006 maailmanmestaruuskilpailuissa Franzén oli mukana Ruotsin MM-kultaa voittaneessa joukkueessa. Saman vuoden elokuussa hän teki Detroit Red Wingsin kanssa kolmen vuoden pituisen ja 2,8 miljoonan Yhdysvaltain dollarin arvoisen sopimuksen.

Nashville Predatorsia vastaan 30. maaliskuuta 2008 pelatussa NHL-ottelussa Franzén teki tuon kuukauden kuudennen voittomaalinsa. Näin hän rikkoi Gordie Howen helmikuussa 1952 tekemän ja tammikuussa 1956 toistaman yhden kuukauden aikana tehtyjen voittomaalien seuraennätyksen (5). Howen ennätyslukemiin oli aiemmin kyennyt myös Henrik Zetterberg tammikuussa 2007. Howe oli paikalla seuraamassa ottelua, jossa Franzén rikkoi ennätyksen, sillä pelin yhteydessä juhlittiin hänen 80:nnetta syntymäpäiväänsä.

NHL:n pudotuspeleissä kaudella 2007–2008 Franzén rikkoi Detroit Red Wingsin pudotuspelien maaliennätyksen. Aiemmin ennätystä oli pitänyt hallussaan Petr Klíma 10 osumallaan. Samalla kaudella Franzén teki maalin viidessä peräkkäisessä pudotuspeliottelussa. Detroitin joukkueessa vastaavaan suoritukseen olivat aiemmin pystyneet ainoastaan Gordie Howe (1949 ja 1964) ja Ted Lindsay (1952). 

Franzénilla on maailmanmestaruus vuodelta 2006 ja kauden 2007–2008 päätteeksi Franzénin kausi päättyi Stanley Cup -voittoon. 

2. helmikuuta 2011 ottelussa Ottawa Senatorsia vastaan Franzén teki viisi maalia yhdessä ottelussa 44:ntenä pelaajana NHL:n historiassa. Hän on toiseksi viimeisin pelaaja, joka on tehnyt viisi maalia yhdessä ottelussa.

Franzen sai tammikuussa 2015 uransa viidennen aivotärähdyksen. Sen jälkioireet olivat vakavat, eikä hän pystynyt pelaamaan loppukaudella. Kaudella 2015–2016 Franzén kävi yrittämässä paluuta, mutta kykeni pelaamaan vain kahdessa pelissä. Vaikka Franzén ei ole virallisesti ilmoittanut lopettaneensa, hän on ollut yli neljä kautta pelaamatta.

## Tilastot

## Lähteet
* 
* 
* 

### Viitteet
David Kross

**David Kross** (s. 4. heinäkuuta 1990 Bargteheide, Schleswig-Holstein, Saksa) on saksalainen näyttelijä. Hän on esiintynyt muiden muassa elokuvissa *[[Hilfe, ich bin ein Junge!]]* (2002), *[[Knallhart]]* (2006), *[[Lukija (elokuva)|Lukija]]* (2008), *[[Sotahevonen (elokuva)|Sotahevonen]]* (2011) ja *[[Into the White]]* (2012).

## Filmografia

## Aiheesta muualla
*
Alexandra Maria Lara

**Alexandra Plătăreanu** eli **Alexandra Maria Lara** (s. 12. marraskuuta 1978) on romanialaissyntyinen nykyään Saksassa asuva näyttelijä, joka on esiintynyt muun muassa elokuvissa *[[Der Tunnel]]* (2001), *[[Perikato (elokuva)|Perikato]]* (2004), *[[Control (vuoden 2007 elokuva)|Control]]* (2007), *[[Lukija (elokuva)|Lukija]]* (2008) ja *[[Rush (vuoden 2013 elokuva)|Rush]]* (2013).
## Filmografia
### Elokuvat

### Televisiosarjat

## Aiheesta muualla
*